Δενδρόχειλο

Το δενδρόχειλο (επιστημονική-λατινική ονομασία Dendrochilum) είναι γένος από ορχιδέες, δηλαδή φυτά της οικογένειας των ορχεοειδών, που θεωρείται Plants of the World Online, ID no. 30175266-2, Coelogyne Lindl., ανακτήθηκε στις 17 Νοεμβρίου 2023 ότι μάλλον θα πρέπει να ενοποιηθεί με το γένος κοιλόγυνο (Coelogyne). Πολλά είδη δενδρόχειλου είναι δημοφιλή στους συλλέκτες ορχιδεών.

 Γεωγραφική κατανομή και περιγραφή 
Τα δενδρόχειλα συναντώνται σε μεγαλύτερα υψόμετρα στα υγρά βροχοδάση σε όλη τη Μαλαισιανή βιογεωγραφική περιοχή της Γης και σε κάποιες από τις γύρω της περιοχές. Τις βρίσκουμε έτσι από τη Νοτιοανατολική Ασία μέχρι και τη Νέα Γουινέα. Πάντως τα περισσότερα είδη εντοπίζονται στη νήσο Βόρνεο ή στις Φιλιππίνες.Kew World Checklist of Selected Plant Families

Τα άνθη των δενδρόχειλων είναι πολύ μικρά, ευωδιαστά και με αστερόμορφο σχήμα. Εκφύονται σε δύο σειρές σε πολυανθείς βότρεις. Οι ταξιανθίες αυτές μπορούν να φθάσουν σε μήκος το μισό μέτρο (π.χ. στο είδος D. glumaceum). Τα στελέχη των φυτών είναι από ωοειδή έως κυλινδρικά, με μήκος 4 έως 10 εκατοστά και με πράσινα έως φαιά βράκτια στη βάση τους. Το κάθε στέλεχος φέρει ένα ή δύο σκληρά λογχοειδή φύλλα, μήκους συνήθως 20 εκατοστών περίπου, με λεπτούς μίσχους. Τα ελλειψοειδή φύλλα του D. longifolium μπορούν να φθάσουν σε μήκος τα 40 |cm|abbr=on}}…..

Ταξινομική
Ο ακριβής αριθμός ειδών του γένους Dendrochilum είναι άγνωστος. Πολλές πηγές στο Διαδίκτυο δέχονται μόνο περί τα 100 είδη, ενώ άλλες αναγνωρίζουν πολύ περισσότερα, π.χ. η «World Checklist of Monocotyledons» παραθέτει 390 είδη, από τα οποία μερικά έχουν γίνει απλά συνώνυμα. Από την άλλη, πολυάριθμα νέα είδη έχουν γίνει γνωστά τις πρόσφατες δεκαετίες.Π.χ. Pedersen (1997), Wood (1997)

Τα 67 από τα είδη τα ονόμασε ο εξέχων Ολλανδός βοτανολόγος Γιοχάνες Γιάκομπους Σμιτ. Το τυπικό είδος, που περιγράφηκε από τον Καρλ Λούντβιχ Μπλούμε το 1825, είναι το Dendrochilum aurantiacum που φύεται στη φύση στην Ιάβα και τη Σουμάτρα. Αρκετά από τα είδη ταξινομούνταν παλαιότερα στο γένος Acoridium (που καθόρισαν οι Κρίστιαν Γκότφρηντ Ντάνιελ Νέες φον Έζενμπεκ και Φραντς Μέγιεν το 1843) ή στο γένος Platyclinis (που καθόρισε ο Τζωρτζ Μπένθαμ το 1881), αλλά αμφότερα τα γένη αυτά θεωρείται σήμερα ότι εμπεριέχονται στο δενδρόχειλο και οι ονομασίες τους χρησιμοποιούνται ως συνώνυμα.

 Μερικά είδη 
 Dendrochilum anfractum
 Dendrochilum aurantiacum
 Dendrochilum cobbianum
 Dendrochilum cootesii
 Dendrochilum glumaceum
 Dendrochilum ignisiflorum
 Dendrochilum javieriense
 Dendrochilum longifolium
 Dendrochilum magnum

Παραπομπές

Πηγές
 Banks, David & Cootes, Jim: «The genus Dendrochilum» στο Orchids Australia, 1995
 Barkman, T.J. & Wood, J.J.: «The genus Dendrochilum» στο Genera Orchidacearum (Τόμος 3), επιμ. Pridgeon, A., Chase, M., Cribb, P. & Rasmussen, F.N., Oxford University Press, Οξφόρδη 2004
 Cootes, J.: «Dendrochilum: elegance in miniature», Orchid Review, τόμ. 110 (νο. 1246), έτος 2002, σσ. 212-217
 Pedersen, H.A.: «The genus Dendrochilum (Orchidaceae) in the Philippines – a taxonomic revision», Opera Botanica, τόμ. 131 (έτος 1997), σσ. 5-205
 Wood, J.J.: Orchids of Borneo (Τόμος 3: «Dendrobium, Dendrochilum and others»), Sabah Society, Kota Kinabalu and Royal Botanic Gardens, Kew 1997

Δενδροχειλο